Official Journal L 124 , 09/05/1992 P. 0042 - 0042

Finnish special edition: Chapter 3 Volume 42 P. 0033

Swedish special edition: Chapter 3 Volume 42 P. 0033



KOMISIJAS LĒMUMS (1992. gada 14. aprīlis) par dzīvnieku veselības nosacījumiem un veterināro sertifikāciju gaļas produktu ievešanai no Tunisijas, ar kuru groza Padomes Lēmumu 79/542/EEK un Komisijas Lēmumu 91/449/EEK (92/245/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par grūtībām, veicot dzīvnieku veselības un veterinārās pārbaudes, ievedot liellopus, aitas, kazas un cūkas, svaigu gaļu un gaļas produktus no trešām valstīm1, kurā jaunākie grozījumi izdarīti ar Regulu 3763/91/EKK2, un jo īpaši tās 21.a un 22. pantu, tā kā Padomes Lēmums 79/542/EEK3, kurā jaunākie grozījumi izdarīti ar Komisijas Lēmumu 92/162/EEK4, nosaka to trešo valstu sarakstu, no kurām dalībvalstis atļauj liellopu, cūku, zirgu dzimtas dzīvnieku, svaigas gaļas un gaļas produktu ievedumus; tā kā ar Padomes Lēmumu 91/361/EEK5 saraksts ir papildināts, inter alia, ar Tunisiju, lai atļautu ievest hermētiskos konteineros termiski apstrādātus gaļas produktus ar F0 vērtību trīs un vairāk; tā kā Komisijas Lēmums 91/449/EEK6, kurā jaunākie grozījumi izdarīti ar Lēmumu 91/244/EEK7, nosaka veselības sertifikāta paraugu gaļas produktiem, kuri tiek ievesti no trešām valstīm; tā kā Kopienas veterinārā komandējuma laikā tika konstatēts, ka, neskatoties uz dzīvnieku veselības stāvokli, Tunisijā ir pietiekami labi strukturēti un organizēti veterinārie dienesti; tā kā konkrētu termiski apstrādātu gaļas produktu ražošanu eksportam uz Kopienu uzraudzīs veterinārierēdnis, kuru ieceļ Veterinārā dienesta departaments; tā kā veterinārsanitārie nosacījumi un veterinārā sertifikācija ir jāpielāgo dzīvnieku veselības stāvoklim attiecīgajā trešā valstī; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Dalībvalstis atļauj tādu gaļas produktu ievešanu no Tunisijas, kuri pakļauti: - vai nu termiskai apstrādei hermētiski noslēgtā konteinerā ar F0 vērtību trīs vai vairāk, - vai termiskai apstrādei, kuras laikā iekšējā temperatūra sasniegusi vismaz 80 °C. 2. Dalībvalstis neatļauj citu gaļas produktu ievešanu no Tunisijas, kā vien to produktu ievedumus, kuri minēti 1. punktā. 2. pants 1. Lēmumu 79/542/EEK groza šādi: a) pielikumā slejā ar nosaukumu "īpašas piezīmes" attiecībā uz gaļas produktiem ailē, kura attiecas uz Tunisiju, aiz skaitļa "3" ieraksta skaitli "4"; b) valstu saraksta beigās zemsvītras piezīmei "īpašas piezīmes" pievieno šādu teikumu: "4) Neatkarīgi no jebkādiem augstāk minētiem aizliegumiem, gaļas produkti, kuru iekšējā temperatūra termiskās apstrādes laikā ir sasniegusi 80 °C, ir atļauti". 2. Lēmuma 91/449/EEK C Pielikuma II daļā to valstu sarakstam, kuras ir apstiprinājušas veselības sertifikāta modeli, pievieno sekojošu valsti: "Tunisija". 3. pants Šis lēmums ir adresēts dalībvalstīm. Briselē, 1992. gada 14. aprīlī Komisijas vārdā Komisijas loceklis Ray Mac Sharry 1 OV L 302, 31.12.1972., 28. lpp. 2 OV L 356, 24.12.1991., 1. lpp. 3 OV L 146, 14.6.1979., 15. lpp. 4 OV L 71, 18.3.1992., 30. lpp. 5 OV L 195, 18.7.1991., 43. lpp. 6 OV L 240, 29.8.1991., 28. lpp. 7 OV L 124, 9.5.1992., 40. lpp.